Lav et referat af nedenstående tekst:

Tekst:
Politiet efterforkser lige nu en sag om et muligt seksuelt overgreb mod en 19-årig pige i Aalborg natten til søndag. Ifølge Nordjyllands Politi skulle pigen have været på vej hjem fra byen, da en mand overfaldt hende bagfra og befamlede den 19-årige. Hændelsen skulle være sket omkring Karolinelundsvej i Øgadekvarteret i Aalborg lige før klokken 06.00. - Pigen har fortalt, at hun kommer gående, da hun hører en cykel blive smidt bag hende, hvorefter en mand kommer hen og beføler hende bagfra, fortæller vagtchef ved Nordjyllands Politi, Mogens Hougesen. Det er meget sparsomt med oplysninger om gerningsmanden. Ifølge politiet skal der være tale om en mand med skæg, der har været på cykel. Derudover har politiet fået oplyst, at gerningsmanden var mørk, men om der tale om mandens tøj eller etnicitet er endnu usikkert. Nordjyllands Politi er nu i gang med at tale med pigen og efterforske sagen. De vil gerne i kontakt med vidner, der kan sidde inde med oplysninger, der kan gavne efterforskningen. Nordjyllands Politi kan kontaktes på 114.

Referat:
En 19-årig pige skulle angiveligt være blevet befamlet af en ukendt gerningsmand på vej hjem fra byen i Aalborg i nat.